​Prats de Lluçanès rep 370.000 euros per finançar part del nou teatre Orient | Osona.com
​Prats de Lluçanès rep 370.000 euros per finançar part del nou teatre Orient
A hores d'ara s’està a l'espera de licitar la redacció del projecte de l'equipament
per Osona.com , 13 de juliol de 2020 a les 16:55 |
El Teatre Orient de Prats de Lluçanès | Aj. de Prats de Lluçanès
La Generalitat de Catalunya ha atorgat 370.000 euros a l’Ajuntament de Prats de Lluçanès per tirar endavant un dels principals projectes d’aquesta legislatura: el nou Teatre Orient. La resolució provisional del Pla Únic d’Obres i Serveis de Catalunya (PUOSC) respon a una reivindicació històrica del municipi de més de 20 anys.
Tal com explica l'Ajuntament en una nota, aquest ajut econòmic permetrà finançar bona part del projecte del nou teatre Orient. Segons l'alcalde Jordi Bruch se seguirà treballant per obtenir més finançament en els propers mesos.
Actualment s’està a l’espera de licitar la redacció del projecte que inclourà les aportacions, tant pel que fa als usos com a nivell arquitectònic, que serviran per tornar a tenir un equipament cultural al centre del municipi.
Lluçanès, Municipis, PUOSC, Teatre Orient, Ajuntament de Prats de Lluçanès, Generalitat de Catalunya